《高宗皇帝挽祠三首》
宋代·韩彦质

大历开真主，群雄控六飞。
山河千载业，天地一戎衣。
复古边疆定，销兵圣母归。
依然兴礼乐，文武遍郊畿。

作者简介：韩彦质，延安（今属陕西）人。世忠第三子（《建炎以来系年要录》卷一一七）。高宗绍兴十一年1141），直秘阁。二十八年，行光禄寺丞。孝宗淳熙五年（1178），知秀州。六年，权两浙转运判官。七年，知平江府（《吴郡志》卷一一）。九年，除太府少卿、准西总领。十年，兼知临安府。以太中大夫致仕，卒谥敏达（同上书礼五八之九○）。